ྡན་པས་ཐེག་ཆེན་སྦྱོར་ལམ་གྱི་ཁྱད་ཆོས་སུ་མི་འགྱུར་རོ་ཞེ་ན། སྐྱོན་མེད་དེ། འདིར་
ནི་མངོན་གྱུར་སྤངས་ནས་ས་བོན་དུ་ལྡན་པས་ལྡན་པ་ཞེས་བྱ་ལ། དེ་ནི་ཤས་ཆེར་མངོན་གྱུར་དུ་
ལྡན་པའི་ས་བོན་ཙམ་དུ་ལྡན་པ་མ་ཡིན་པའི་ཕྱིར་རོ། །མཚན་ཉིད་གང་ཞེ་ན། ཁ་ཅིག་ནི།
འཕགས་སེང་ལྟར་ན། གཞུང་འདིར་བསྟན་པའི་རྟོག་པའི་མཚན་ཉིད་ཕྱིན་ཅི་ལོག་ཏུ་ཞེན་པའི་
ཤེས་སྒྲིབ་ཅེས་ཟེར་རོ། །དེ་ནི་ནོར་བ་ཡིན་ཏེ། ཤེས་སྒྲིབ་གྲུབ་ན་ཕྱིན་ཅི་ལོག་བསྒྲུབས་པས་ངག་
ལྷག་པ་དང་། རྩེ་མོའི་རྟོག་པར་ཉོན་སྒྲིབ་ཀྱང་བཤད་པའི་དོན་འཆད་པའི་ཕྱིར་དང་། བྱེ་བྲག་
ཏུ་སློབ་དཔོན་གྱི་ལུགས་ཀྱིས། འདིར་བསྟན་རྟོག་པ་དང་། རྩེ་མོ་འདིའི་སྐབས་ཀྱི་རྟོག་པ་དོན་
གཅིག་ནས་གཉེན་པོའང་དོན་གཅིག་ཏུ་ཐལ་བའི་ཕྱིར་རོ། །གཞན་དག་ནི་སློབ་དཔོན་ལྟར་ན།
འདིར་བསྟན་རྟོག་པའི་མཚན་ཉིད་ཡུལ་ཇི་ལྟ་བ་བཞིན་མ་ཡིན་པར་ཞེན་པའི་བློ་ཞེས་ཟེར་རོ། །
དེ་ཡང་ནོར་བ་ཡིན་ཏེ། དེ་ལྟར་ཉོན་སྒྲིབ་ཀྱང་འདིར་བསྟན་རྟོག་པར་འགྱུར་ལ། དེ་ལྟ་ན་ཉན་
ཐོས་ལ་རྟོག་པ་འདི་དག་ཡོད་ཀྱང་བྱང་ཆུབ་ཀྱི་བགེགས་མ་ཡིན་ཞེས་བཤད་པ་དང་འགལ་ཞིང་།
དེ་ཉིད་ཀྱིས་ན་ཐེག་ཆེན་སྦྱོར་ལམ་གྱི་ཁྱད་ཆོས་སུ་མི་འགྱུར་བའི་ཕྱིར་རོ། །འོ་ན་ཇི་ལྟར་ཞེ་ན།
འཕགས་པ་ལྟར་ན། འདིར་བསྟན་རྟོག་པའི་མཚན་ཉིད་དང་ཡུལ་ཇི་ལྟ་བ་བཞིན་མ་ཡིན་པར་
ཞེན་པའི་བློ་ཞེས་བྱ་སྟེ། འདི་ཉིད་ལས་ཇི་བཞིན་ཡུལ། མ་ཡིན་པའི་བདག་ཉིད་ཅེས་བྱ། ཞེས་
562

༄༅། །བསྟན་བཅོས་མངོན་རྟོགས་རྒྱན་གྱི་འགྲེལ་བ་བཞུགས་སོ། །
གྲུབ
སྟེ། འདིར་མ་རིག་
པ་དང་། ཉིར་སྣང་ལས། རྒྱུ་ཅི་ཞིག་གིས་ན་འདི་དག་ལ་རྣམ་རྟོག་ཅེས་བརྗོད་ཅེ་ན། ཡུལ་ཇི་ལྟ་
བ་བཞིན་མ་ཡིན་པའི་བདག་ཉིད་སྤྱིའི་ཕྱིར་ཞེས་བཤད་པའི་ཕྱིར་རོ། །འོ་ན་ཐེག་ཆེན་སྦྱོར་ལམ་
གྱི་ཁྱད་ཆོས་སུ་མི་འགྱུར་ཞེ་ན། སྐྱོན་མེད་དེ། ཉོན་མོངས་པ་དང་ཤེས་བྱའི་སྒྲིབ་པ་མཐའ་དག་
གི་ས་བོན་ཙམ་དང་ལྡན་པ་འཛིན་པའི་ཕྱིར་རོ། །འགྲེལ་ཆེན་ལྟར་ན་རྩེ་མོའི་སྐབས་ཀྱི་རྟོག་པའི་
མཚན་ཉིད་ནི་དེ་བཞིན་དུ་ཤེས་པར་བྱའོ། །ཉོན་སྒྲིབ་རྟོག་པར་གང་ལས་ཞེ་ན། འགྲེལ་ཆེན་
གཉིས་ལས། རྫས་འཛིན་རྟོག་པའི་དཔེར། ང་ཉིད་དེའི་ཚེ་དེའི་དུས་ན་རི་དྭགས་ཀྱི་རྒྱལ་བོ་
སེངྒེ་ཡན་ལག་མ་སྨད་པ་ཞེས་བྱ་བར་འགྱུར་རོ། །ཞེས་ང་ཡིན་པའི་ཕྱིར་འཛིན་པའི་བློ་ཉིད་
དཔེར་བརྗོད་པའི་ཕྱིར་རོ། །འགྲེལ་བ་འདི་ལྟར་ན་ཆོས་ལ་ཕྱིན་ཅི་ལོག་ཏུ་ཞེན་པའི་བློ་ཞེས་བྱ་
་་མ་རིག་པ་དང་འོག་ཏུ་འཛིན་འདོར་སོགས་ཡུལ་དུ་བྱས་ནས་དེ་ལ་མངོན་པར་ཞེན་པ་
ཉིད་རྟོག་པར་བཤད་ཀྱི་དམིགས་པ་ལ་སོགས་པ་རྟོག་པར་མ་བརྗོད་པའི་ཕྱིར་རོ། །ཁོ་བོ་ནི་
སློབ་དཔོན་གྱི་རྗེས་སུ་འབྲང་ཞེས་འཆད་པར་འགྱུར་རོ། །དབྱེ་བ་ལ་གསུམ་སྟེ། མི་འཐད་པའི་
ཕྱོགས་དང་། འཐད་པའི་ཕྱོགས་དང་། ཀླན་ཀ་སྤོང་བའོ། །མི་འཐད་པའི་ཕྱོགས་གང་ཞེ་ན།
ཤནྟི་བ་ནི་རྟོག་པའི་རྣམ་དག་ནི་གཉིས་ཏེ། འདིར་བསྟན་པ་དང་། རྩེ་སྦྱོར་བསྟན་པའོ། །དང་
བོ་ནི། རྟོག་པ་གཉིས་ཏེ། གཟུང་རྟོག་དང་འཛིན་རྟོག་གོ །དེ་དག་གི་མཚན་ཉིད་རིམ་པ་ལྟར།
གང་ཞིག་གིས་བཟུང་བའི་རྟེན་ཅན་དང་། གང་ཞིག་གིས་འཛིན་པའི་རྟེན་ཅན་ནོ། །གཟུང་རྟོག་
ལ་ཡང་གཉིས་ཏེ། གཞི་གཟུང་རྟོག་དང་། གཉེན་པོ་གཟུང་རྟོག་གོ །དེ་དག་གི་མཚན་ཉིད་ནི་
རིམ་པ་ལྟར། གཟུང་རྟོག་གི་འཛིན་གྱི་གྲགས་པའི་རྟེན་ཅན་དང་། གང་ཞིག་གི་དེའི་སྙིང་བོའི་
རྟེན་ཅན་ནོ། །གཞིར་གཟུང་རྟོག་ལ་དགུ་སྟེ། མ་རིག་པའི་རྣམ་རྟོག་ནས་སྐྱེ་བའི་རྣམ་རྟོག་གི་
བར་རོ། །དེ་ཡང་ཕལ་ཆེར་ངོ་བོའི་སྒོ་ནས་དབྱེ་བ་ཡིན་པས། མ་རིག་པའི་རྣམ་རྟོག་སོགས་དྲུག་
563

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ནི་མ་རིག་པ་ཡང་ཡིན་ལ། རྣམ་པར་རྟོག་པ་ཡང་མ་ཡིན་པས་མ་རིག་པའི་རྣམ་རྟོག་ཅེས་སོགས་
གཞི་མཐུན་དུ་སྦྱོར་ཏེ། དག་ལྡན་ནས། དེ་ལ་མེད་པའི་དོན་ནི་མ་རིག་པའི་ཡུལ་ཕྱིར་རོ། །དེ་
འཛིན་པའི་རྣམ་རྟོག་པ་ནི་མ་རིག་པའི་རྣམ་པར་རྟོག་པ་སྟེ། ཞེས་མེད་པ་དེ་འཛིན་པའི་རྣམ་
པར་རྟོག་པ་ཞེས་སོགས་བཤད་པའི་ཕྱིར་རོ། །དེས་ན་མ་རིག་པའི་རྣམ་རྟོག་ཅེས་སོགས་བསྡུ་བ་
ཁོ་ནར་བཤད་ཀྱི། སློབ་དཔོན་ལྟར་ན་མ་རིག་པ་ལ་གཟུང་རྟོག་ཅེས་བྱ་བ་ལ་སོགས་མ་བཤད་པ་
ཡིན་ནོ། །ཕུང་བོའི་རྣམ་རྟོག་དང་བདག་ལ་སོགས་པའི་རྣམ་རྟོག་དང་། སྐྱེ་བའི་རྣམ་རྟོག་རྣམས་
ནི་ཕུང་བོ་ལ་དམིགས་པའི་རྣམ་རྟོག་ཡིན་པས་ཕུང་བོའི་རྣམ་རྟོག་ཅེས་སོགས་འབྲེལ་བའི་བསྡུ་
བར་བྱའོ། །གཉེན་པོའི་གཟུང་རྟོག་ལ་ཡང་དགུ་སྟེ་ཕུང་བོའི་དོན་གྱི་རྣམ་པར་རྟོག་པ་ནས།
སློབ་ཀྱི་དོན་གྱི་རྣམ་པར་རྟོག་པའི་བར་རྣམས་སོ། །དེ་རྣམས་ནི་ཡུལ་གྱི་སྒོ་ནས་དབྱེ་བ་ཡིན་
པས་ཕུང་བོ་ལ་དམིགས་པའི་རྣམ་རྟོག་ནི་ཕུང་བོའི་དོན་གྱི་རྣམ་རྟོག་ཅེས་སོགས་འབྲེལ་བའི་
བསྡུ་བར་བྱའོ། །འཛིན་རྟོག་ལ་ཡང་གཉིས་ཏེ། རྫ་ས་འཛིན་རྟོག་པ་དང་། བཏགས་འཛིན་རྟོག་
པའོ། །དེ་དག་གི་མཚན་ཉིད་རིམ་པ་ལྟར། འཛིན་རྟོག་གི་རྫས་ཀྱི་རྟེན་ཅན་དང་། གང་ཞིག་གི་
བཏགས་པའི་རྟེན་ཅན་ནོ། །རྫ་ས་འཛིན་རྟོག་པ་ལ་སྤང་དགུ་སྟེ། དེ་ཡང་ཡུལ་གྱི་སྒོ་ནས་དབྱེ་བ་
ཡིན་པས་བདག་ལ་དམིགས་ནས་རང་དབང་ཅན་དུ་རྣམ་པར་རྟོག་པ་ནི་བདག་རང་དབང་ཅན་
གྱི་རྣམ་པར་རྟོག་པ་ཞེས་སོགས་སྦྱར་བར་བྱའོ། །བཏགས་འཛིན་རྟོག་པ་ལའང་དགུ་སྟེ། དེ་ཡང་
ཡུལ་གྱི་སྒོ་ནས་དབྱེ་བ་ཡིན་པས་ཕུང་བོ་ལ་དམིགས་ནས་བཏགས་པར་རྣམ་པར་རྟོག་པ་ཞེས་བྱ་
བ་ལ་སོགས་པར་སྦྱར་བར་བྱའོ། །དེ་ལྟ་ན་ཉོན་མོངས་པ་དང་ཤེས་བྱའི་སྒྲིབ་པའི་རྣམ་པར་རྟོག་
པ་མཐའ་དག་འཛིན་པ་ཡིན་ཏེ་བདག་ཏུ་རྣམ་པར་རྟོག་པ་ནི། ཉོན་མོངས་པའི་སྒྲིབ་པ་ནི་ཡིན་
ལ་ཕུང་བོར་བཏགས་པར་རྣམ་པར་རྟོག་པ་ནི་ཤེས་བྱའི་སྒྲིབ་པ་ཡིན་པའི་ཕྱིར་རོ། །འཕགས་
564

༄༅། །བསྟན་བཅོས་མངོན་རྟོགས་རྒྱན་གྱི་འགྲེལ་བ་བཞུགས་སོ། །
.::
པར་ཡང་ཕལ་ཆེར་དེ་བཞིན་བཞེད་ལ།
འོན་ཀྱང་གཞི་གཟུང་རྟོག་ནི་གང་ཞིག་གི་དངོས་པོ་
ཙམ་གྱི་ཡུན་ཞེས་བྱའོ། །དེས་ན་གཟུང་རྟོག་གཉིས་ལ་གཞི་མཐུན་སྲིད་དོ། །རྩེ་སྦྱོར་བསྟན་པའི་
རྣམ་རྟོག་ལ་ཡང་གཉིས་ཏེ། མཐོང་སྤང་རྟོག་པ་དང་། སྒོམ་སྤང་རྣམ་རྟོག་གོ །མཐོང་སྤང་རྣམ་
རྟོག་ལ་ཡང་གཉིས་ཏེ། གཟུང་རྟོག་དང་འཛིན་རྟོག་གོ །གཟུང་རྟོག་ལ་ཡང་གཉིས་ཏེ། འཇུག་
པ་གཟུང་རྟོག་དང་། ལྡོག་པ་གཟུང་རྟོག་གོ །དེ་དག་གི་མཚན་ཉིད་ནི་རིམ་པ་ལྟར། གཟུང་
རྟོག་གི་བྱང་སེམས་ཀྱི་བླང་བྱའི་རྟེན་ཅན་དང་། གང་ཞིག་གི་དོར་བྱའི་རྟེན་ཅན་ནོ། །འཇུག་པ་
གཟུང་རྟོག་ལ་ཡང་དགུ་སྟེ། ངོ་བོ་ཉིད་ཀྱི་རྣམ་པར་རྟོག་པ་ནས། འབྲས་བུའི་རྣམ་པར་རྟོག་པའི་
ཕྱིར་རོ། །དེ་ཡང་ཡུལ་གྱི་དབྱེ་བ་ཡིན་པས། ངོ་བོ་ཉིད་དམིགས་པའི་རྣམ་རྟོག་ནི། ངོ་བོ་ཉིད་ཀྱི་
རྣམ་པར་རྟོག་པ་ཞེས་སོགས་སྦྱར་རོ། །དེ་ཡང་དག་ལྡན་ལས་དེའི་ངོ་བོ་ཉིད་ལ་སོགས་པ་གཟུང་
བའི་ཡུལ་དགུའི་དབྱེ་བའི་སྒོ་ནས་རྣམ་པ་དགུར་བཞེད་དོ་ཞེས་འབྱུང་བའི་ཕྱིར་རོ། །ལྡོག་པ་
གཟུང་རྟོག་ལ་ཡང་དགུ་སྟེ། རྟོག་པ་དམན་པའི་རྣམ་པར་རྟོག་པ་ནས། རྗེས་ལ་འགྲོ་བའི་རྣམ་
པར་རྟོག་པའི་བར་རོ། །དེ་དག་ཕལ་ཆེར་རྣམ་པའི་སྒོ་ནས་དབྱེ་བ་ཡིན་པས་རྟོག་པ་དམན་པ་
ཡང་ཡིན་ལ་རྣམ་པར་རྟོག་པ་ཡང་ཡིན་པ་ནི་དེ་སྐད་ཅེས་བྱ་བ་ལ་སོགས་པའོ། །དག་ལྡན་ལས།
རྟོགས་པ་དམན་པ་ལ་སོགས་པའི་བྱང་ཆུབ་སེམས་དཔའ་སྤང་བར་བྱ་བའི་ངོ་བོ་རྣམ་པ་དགུ་
ལྡོག་པའི་ཕྱོགས་ཀྱི་རྟེན་ཅན་ནོ། །ཞེས་བཤད་པའི་ཕྱིར་རོ། །འཛིན་རྟོག་ལ་ཡང་གཉིས་ཏེ། རྫས་
འཛིན་རྟོག་པ་དང་། བདག་འཛིན་རྟོག་པའོ། །དེ་དག་གི་མཚན་ཉིད་ནི་སྔར་གྱི་རིགས་པས་ཤེས་
སོ། །རྫས་འཛིན་རྟོག་པ་ལ་ཡང་དགུ་སྟེ། འཛིན་འདོར་གྱི་རྣམ་པར་རྟོག་པ་ལ་སོགས་པའོ། །དེ་
དག་ཀྱང་ཕལ་ཆེར་རྣམ་པའི་སྒོ་ནས་དབྱེ་བ་ཡིན་པས་འཛིན་པ་དང་འདོར་བ་ཡང་ཡིན་ལ། རྣམ་
པར་རྟོག་པ་ཡང་ཡིན་པས་དེ་སྐད་ཅེས་བྱ་བ་ལ་སོགས་པའོ། །དེ་ལྟར་ཡང་རྫས་འཛིན་རྟོག་པ་ནི་
565

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སོ་སོ་སྐྱེ་བོ་དག་གི་ཡིན་པར་བཤད་པའི་ཕྱིར་རོ། །བཏགས་འཛིན་རྟོག་པ་ལ་ཡང་དགུ་སྟེ། ཆེད་
དུ་བྱ་བ་ཇི་ལྟ་བ་བཞིན་ངེས་པར་མི་འབྱུང་བ་ལ་སོགས་པའོ། །དེ་ལ་ཡུལ་དང་རྣམ་པར་ཅི་རིགས་
པར་དབྱེ་བ་ཡིན་པས་ཆེད་བཞིན་ངེས་པར་མི་འབྱུང་བ་དང་། ལམ་ལ་ལམ་མ་ཡིན་པར་ངེས་
པར་འཛིན་པ་དང༌། མཚན་མས་གནས་པ་དང་ཐེག་ཆེན་གྱི་རིགས་འཇིགས་པ་དང་། ཐེག་ཆེན་
དོན་དུ་གཉེར་བ་མེད་པ་དང་། ཐེག་ཆེན་གྱི་རྒྱུ་མེད་པ་དང་། ཕྱིར་རྒོལ་བའི་རྣམ་པར་རྟོག་པ་
རྣམས་ནི། ཆེད་བཞིན་ངེས་པར་མི་འབྱུང་བ་ཡང་ཡིན་ལ། རྣམ་པར་རྟོག་པ་ཡང་ཡིན་པས་དེ་
སྐད་ཅེས་བྱ་བ་ལ་སོགས་པའོ། །དེ་ལྟར་ཡང་བཏགས་འཛིན་རྟོག་པ་ནི་ཉན་རང་འཕགས་པ་
རྣམས་ཀྱི་ཡིན་པར་བཤད་པའི་ཕྱིར་ཏེ། ཆེད་བཞིན་ངེས་པར་མི་འབྱུང་བ་སོགས་ལ་དམིགས་
ནས་བཏགས་པར་རྟོག་པ་ཞེས་བྱ་བ་ཡིན་ན། དེ་ཇི་ལྟར་ཉན་རང་ཡིན་པར་འགྱུར། སྒོམ་སྤང་
རྣམ་རྟོག་ལ་ཡང་གཉིས་ཏེ། སྒོམ་སྤང་གཟུང་རྟོག་དང་། འཛིན་རྟོག་གོ །གཟུང་རྟོག་ལ་ཡང་
གཉིས་ཏེ། སྦྱོར་བའི་ཡུལ་ཅན་དང་། འཇུག་པའི་ཡུལ་ཅན་ནོ། །དེ་དག་གི་མཚན་ཉིད་ནི། རིམ་
པ་ལྟར་སྒོམ་སྤང་གཟུང་རྟོག་གི་ཤེར་ཕྱིན་སྦྱོར་བའི་ཁྱད་པར་གྱི་ཡུལ་ཅན་དང་། གང་ཞིག་ཉན་
རང་ཡིད་འཇུག་གི་ཡུལ་ཅན་ཞེས་བྱ་སྟེ། ཤེར་ཕྱིན་ལ་སྦྱོར་བ་གང་ཡིན་པ་དེའི་རྣམ་པ་དེ་ཁྱད་
པར་གྱི་སྤྱོད་ཡུལ་ཅན་ནོ། །ཞེས་བྱ་བ་དང་། སེམས་དང་སེམས་བྱུང་མི་འཇུག་པ་དེ་ལྟར་བསླབ་
པར་བྱའོ། །ཞེས་བྱ་བའི་དོན་གྱིས་རྟོག་པ་དེ་དག་ཉན་རང་གི་སེམས་སེམས་བྱུང་འཇུག་པའི་
ཡུལ་ཅན་ནོ་ཞེས་བཤད་པའི་ཕྱིར་རོ། །སྦྱོར་བའི་ཡུལ་ཅན་ལ་ཡང་དགུ་སྟེ། མདོར་བསྡུས་པའི་
རྣམ་པར་རྟོག་པ་ལ་སོགས་པའོ། །དེ་ཡང་ཕལ་ཆེར་རྣམ་པའི་སྒོ་ནས་དབྱེ་བས། དེ་ལ་མདོར་
བསྡུས་པ་དང་རྒྱས་པ་དང་། ལམ་གསུམ་མ་ངེས་པའི་རྣམ་པར་རྟོག་པ་ནི། མདོར་བསྡུས་པ་དང་
རྒྱས་པ་དང་ལམ་གསུམ་གྱི་རྣམ་པར་རྟོག་པ་ཞེས་བར་གྱི་ཚིག་ཕྱིས་པ་སྟེ། དེ་ལྟར་ན་མདོར་
566

༄༅། །བསྟན་བཅོས་མངོན་རྟོགས་རྒྱན་གྱི་འགྲེལ་བ་བཞུགས་སོ། །
་བ
བསྡུས་པ་མ་ངེས་པ་ཡང་ཡིན་ལ། རྣམ་པར་རྟོག་པ་ཡང་ཡིན་པས་དེ་སྐད་ཅེས་བྱ་བ་ལ་སོགས་
པའོ། །དེ་བཞིན་དུ་བཏང་བས་ཡོངས་སུ་མ་བཟུང་བ་ཡང་ཡིན་ལ། རྣམ་རྟོག་ཀྱང་ཡིན་པ་དང་།
དུས་གསུམ་གྱི་ཡོན་ཏན་མེད་པ་ཡང་ཡིན་ལ་རྣམ་རྟོག་པ་ཡང་ཡིན་པས་དེ་སྐད་ཅེས་བྱའོ།
འཇུག་པའི་ཡུལ་ཅན་ཡང་དགུ་སྟེ། བྱང་ཆུབ་ཀྱི་སེམས་མི་སྐྱེས་པ་ལ་སོགས་པའི་རྣམ་པར་རྟོག་
པའོ། །དེ་ཡང་ཕལ་ཆེར་རྣམ་པའི་སྒོ་ནས་དབྱེ་བ་ཡིན་པས། བྱང་ཆུབ་ཀྱི་སེམས་མི་སྐེ་བ་ཡང་
ཡིན་ལ་རྣམ་པར་རྟོག་པ་ཡང་མ་ཡིན་པས་དེ་སྐད་བྱ་བ་ལ་སོགས་པའོ། །འཛིན་རྟོག་ལ་ཡང་དེ་
བཞིན་དུ་གཉིས་ཡིན་ལ། དེ་རེ་རེ་ལ་ཡང་ཡུལ་དང་རྣམ་པ་ཅི་རིགས་པར་དགུ་དགུ་སྟེ། སེམས་
ཅན་རྟོག་པའི་རྣམ་པར་རྟོག་པ་སོགས་ནི་སེམས་ཅན་དུ་བཏགས་པར་དམིགས་པའི་རྣམ་རྟོག་
་
ཡིན་པས་དེ་སྐད་ཅེས་བྱ་བ་དང་། ཆགས་པའི་རྣམ་རྟོག་སོགས་ནི་ཆགས་པ་ཡང་ཡིན་ལ་རྣམ་
རྟོག་ཀྱང་ཡིན་པ་ལ་སོགས་པ་ལ་དེ་སྐད་ཅེས་བྱ་སྟེ་འཛིན་རྟོག་ཐ་མ་ལ་ཡང་ཅི་རིགས་པར་ཤེས་
པར་བྱའོ། །དེ་དག་ནི་ཕལ་ཆེར་འཕགས་པའི་བཞེད་པ་ཡང་ཡིན་པར་ལྟ་སྟེ། མི་འདྲ་བའི་ཁྱད་
པར་ནི་སྙེ་མ་ཆུང་བ་ལས་ཤེས་པར་བྱའོ། །དེ་དག་ནི་འཐད་པར་མ་མཐོང་སྟེ། འདིར་ཡང་མ་
རིག་པ་ལ་སོགས་པ་དམིགས་ནས་གཟུང་བར་རྟོག་ཅེས་གཟུང་བའི་ཆོས་སུ་ལྟ་བའི་འཛིན་
སྟངས་སྦྱར་བའི་ཕྱིར་དང་། མི་རྟག་སོགས་རྟོགས་པའི་རྣམ་པ་ཁྱད་ཆོས་སུ་མི་རུང་བ་ལྟར་ཉོན་
སྒྲིབ་ཀྱང་ཐེག་ཆེན་སྦྱོར་ལམ་གྱི་ཐུན་མོང་མ་ཡིན་པའི་ཆོས་མ་ཡིན་པའི་ཕྱིར་དང་། རྩེ་མོའི་
སྐབས་ཀྱི་རྟོག་པ་སོ་སོའི་གཞུང་དུ། དེའི་ལས་བྱའི་འབྲས་བུ་ལ་རྣམ་རྟོག་ཅེས་དང་། རྗེས་ལ་
འགྲོ་ཞེས་བྱ་བ་ལ་རྣམ་རྟོག་ཅེས་དང་། ཇི་ལྟར་འདོད་བཞིན་འགྲོ་ཉམས་ལ་འཛིན་པ་ཞེས་དང་།
ལེགས་པའི་ལན་ནི་རྣམ་གསུམ་ལ། གཟུང་བ་ཞེས་དང་། སྤྱོད་པ་རྣམ་པར་འཁྲུགས་པ་ལ་འཛིན་
པ་ཞེས་དང་། གཉིས་སུ་མེད་ལ་ཀུན་རྨོངས་ལ་རྣམ་པར་རྟོག་པ་ཞེས་དམིགས་པ་དེ་རྣམས་ལ་
567

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དམིགས་ནས་རྣམ་པ་གཟུང་བ་དང་འཛིན་པར་རྟོག་པ་ཞེས་དམིགས་རྣམ་གསལ་བར་བ
་བརྗོད་
པའི་ཕྱིར་རོ། །གཞན་དུ་ན་གཉིས་མེད་ལ་ཀུན་རྨོངས་ཀྱི་རྣམ་པར་རྟོག་པ་ཐ་མར་བཞེད་ཅེས་
གསུངས་ན་མཛེས་པར་འགྱུར་བའི་ཕྱིར་རོ། །འཐད་པའི་ཕྱོགས་གང་ཞེ་ན། ཡུལ་གྱི་སྒོ་ནས་དབྱེ་
ན་གཟུང་རྟོག་དང་འཛིན་རྟོག་གཉིས་སོ། །མཚན་ཉིད་ནི་རིམ་པ་ལྟར། རང་ཡུལ་ལ་གཟུང་བྱར་
ཞེན་པའི་བློ་དང་རང་ཡུལ་ལ་འཛིན་པ་བོར་ཞེན་པའི་བློ།
དེ་ལྟར་ཡང་འདིར་མ་རིག་པ་སོགས་
ལ་གཟུང་བར་རྣམ་རྟོག་ཅེས་དང་། བདག་རང་དབང་ཅན་སོགས་ལ་འཛིན་པར་རྣམ་རྟོག་ཅེས་
སོགས་དང་། དེ་བཞིན་དུ་འོག་རྣམས་སུ་ཡང་འབྱུང་བའི་ཕྱིར་རོ། །གཟུང་རྟོག་ལ་དབྱེ་ན་ཀུན་
ནས་ཉོན་མོངས་གཟུང་རྟོག་དང་། རྣམ་བྱང་གཟུང་རྟོག་གཉིས་སོ། །མཚན་ཉིད་ནི་རིམ་པ་ལྟར་
རང་ཡུལ་ཀུན་ནས་ཉོན་མོངས་དང་། རང་ཡུལ་རྣམ་བྱང་ལ་གཟུང་བྱར་ཞེན་པའི་བློ་དེ་རེ་རེ་ལ་
ཡང་ཡུལ་གྱི་དབྱེ་བས་དགུ་དགུ་ཡོད་དོ། །འཛིན་རྟོག་ལའང་གཉིས་ཏེ། རྫ་ས་འཛིན་རྟོག་པ་དང་།
བཏགས་འཛིན་རྟོག་པའོ། །མཚན་ཉིད་ནི་རིམ་པ་ལྟར། རང་ཡུལ་ལ་རྫ་ས་དང་། བཏགས་པའི་
འཛིན་པ་བོར་ཞེན་པའི་བློ། དེ་རེ་རེ་ལ་ཡང་ཡུལ་གྱི་དབྱེ་བས་དགུ་དགུ་ཡོད་དེ། དེ་ལྟ་ནམ་རིག་
པའི་རྟོག་པ་ཞེས་སོགས་མི་སྦྱོར་གྱི་མ་རིག་པ་ལ་རྟོག་པ་ཞེས་སོགས་སྦྱར་བྱ་སྟེ། འཁྲུལ་བ་མེད་
པར་འགྱུར་བའི་ཕྱིར་རོ། །ཁམས་ཀྱི་དབྱེ་བས་བརྒྱ་རྩ་བརྒྱད་དུ་ཡོད་དོ། །ཁམས་གསུམ་གྱི་སོ་
དྲུག་ཡོད་པའི་ཕྱིར་རོ། །དོན་འདི་ཤནྟིཾ་བ་ལ་འདོད་ཀྱང་། རྗེ་བཙུན་གྱི་དགོངས་པ་ཡིན་ཏེ།
འདི་ཉིད་ལས། ཁམས་གསུམ་གྱི་གཉེན་པོ་ཉིད་དུ་འདོད་པ་ཡིན་ཞེས་གསུངས་པའི་ཕྱིར་རོ། །
568